Мы махуэхэм
Накъыгъэм и 18, щэбэт
Музейхэм я дунейпсо махуэщ
Балтие флотым и махуэшхуэщ
Ставрополь крайм и махуэщ
1764 гъэм Петербург къыщызэIуахащ Урысейм и япэ цIыхубз еджапIэ (Смольнэ институт).
1925 гъэм Адыгэ Республикэм и Лъэпкъ музейр къызэIуахащ.
Урысейм и иужьрей пащтыхь Николай ЕтIуанэр къызэралъхурэ илъэси 145-рэ ирокъу.
Физико-математикэ щIэныгъэхэм я доктор, КъБКъУ-м и профессор, УФ-ми КъБР-ми щIэныгъэхэмкIэ щIыхь зиIэ я лэжьакIуэ ХъуэкIуэн Хьэзрэталий и ныбжьыр илъэс 81-рэ ирокъу.
Мэкъумэш щIэныгъэхэм я кандидат, КъБКъМУ-м и профессор, КъБР-м щIыхь зиIэ и агроном ХьэщIэлI Руслан и ныбжьыр илъэс 73-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 19 — 22-рэ, жэщым градус 13 — 16 щыхъунущ.
Накъыгъэм и 19, тхьэмахуэ
СПИД узыфэм илIыкIахэм я дунейпсо фэеплъ махуэщ
Лэжьэн щIедзэ урысей телеканалыщIэм — Урысейм и Жылагъуэ телевиденэм. Ар къызэгъэпэщыным теухуа унафэм УФ-м и Президентым Iэ щIидзащ 2012 гъэм мэлыжьыхьым и 17-м.
1943 гъэм СССР-м и ГКО-м Бахъсэн ГЭС-р зэфIэгъэувэжыным теухуа унафэ къищтащ.
1985 гъэм Налшык къыщызэIуахащ Сабий творчествэм и унэ.
1991 гъэм Налшык къыщызэIуахащ Къэбэрдей лъэпкъым и япэ конгресс. Абы и япэ президенту хахащ Къалмыкъ Юрий Хьэмзэт и къуэр.
Хьэрып къэралхэм я лигэм и Секретарь нэхъыщхьэм и чэнджэщэгъу, Иорданием щэнхабзэмкIэ и министр, КъуэкIыпIэ Гъунэгъум щыцIэрыIуэ адыгэ бзылъхугъэ Нэгуэр Нанси Наурыз и пхъур къыщалъхуа махуэщ.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ, уафэгъуагъуэ уэлбанэ къэхъункIэ хъунущ. Хуабэр махуэм градус 18 — 20, жэщым градус 13 — 16 щыхъунущ.
Накъыгъэм и 20, блыщхьэ
Метрологым и дунейпсо махуэщ
1875 гъэм Париж къыщащтащ метр, литр, килограмм пщалъэхэр.
1939 гъэм «КъБР-м и цIыхубэ артист», «КъБР-м гъуазджэхэмкIэ щIыхь зиIэ и лэжьакIуэ», «КъБР-м щIыхь зиIэ и егъэджакIуэ» цIэ лъапIэхэр ягъэуващ.
Тхыдэ щIэныгъэхэм я доктор, профессор, УФ-м щIэныгъэхэмкIэ щIыхь зиIэ и лэжьакIуэ Гугу Рэшад къызэралъхурэ илъэс 86-рэ ирокъу.
Физико-математикэ щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ ЖьэкIэмыхъу Мусэбий и ныбжьыр илъэс 78-рэ ирокъу.
УсакIуэ, тхакIуэ, КъБР-м щэнхабзэмкIэ щIыхь зиIэ и лэжьакIуэ Хьэх Сэфарбий и ныбжьыр илъэс 75-рэ ирокъу.
Медицинэ щIэныгъэхэм я доктор, АКъУ-м и профессор, ЩIДАА-м и действительнэ член Ачырэ Аслъэн и ныбжьыр илъэс 65-рэ ирокъу.
Радиожурналист Тэтрокъуэ Астемыр и ныбжьыр илъэс 58-рэ ирокъу
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градус 19 — 20, жэщым градус 14 — 17 щыхъунущ.
